PATVIRTINTA

Elektrėnų savivaldybės

administracijos direktoriaus

2016 m. balandžio 20 d. įsakymu Nr. 03V- 344

**GILUČIŲ SENIŪNIJOS**

**ELEKTRIKO PAREIGINIAI NUOSTATAI**

**I SKYRIUS**

**BENDROSIOS NUOSTATOS**

1. Elektrikas – darbuotojas, dirbantis pagal darbo sutartį, kuriam būtina įgyta profesinė kvalifikacija ir AK pažymėjimas.

2. Elektriką į darbą priima ir atleidžia savivaldybės administracijos direktorius Lietuvos Respublikos darbo kodekso nustatyta tvarka.

3. Elektrikas turi išmanyti darbo specifiką ir su tuo susijusias problemas bei būdus joms spręsti.

4. Elektrikas turi vadovautis seniūno pavedimais, administracijos direktoriaus įsakymais, darbo tvarkos taisyklėmis, saugos darbe instrukcijomis, priešgaisrinės saugos instrukcijomis, šiais pareiginiais nuostatais.

5. Elektrikas privalo:

5.1. žinoti seniūnijos struktūrą, teritoriją, išmanyti darbo organizavimą;

5.2. išmanyti materialinės atsakomybės pagrindus;

5.3. žinoti inventoriaus, darbo įrankių, reikalingų darbui, rūšis, kokybę.

6. Elektriko nesant (atostogų ir kt. atvejais), jį pavaduoja administracijos direktoriaus įsakymu paskirtas darbuotojas.

**II SKYRIUS**

**ELEKTRIKO PAREIGOS**

7. Elektrikas privalo turėti galiojantį kvalifikacinį pažymėjimą.

8. Laikytis seniūnijos vidaus darbo tvarkos taisyklių.

9. Kiekvieno mėnesio pabaigoje užrašyti gatvių apšvietimo, seniūnijai priklausančių įstaigų elektros skaitiklių rodmenis bei internetu pateikti juos AB „Energijos skirstymo operatorius“.

10. Prižiūrėti Gilučių, Gabriliavos ir Kalninių Mijaugonių gatvių apšvietimą ir šalinti gedimus.

11. Prižiūrėti seniūnijai priklausančių įstaigų elektros įrangą ir šalinti gedimus.

12. Apie visus elektros linijose pastebėtus gedimus informuoti seniūną ir tas linijas aptarnaujančius elektros tinklų vadovus.

13. Laikytis darbo saugos instrukcijų.

**III SKYRIUS**

**ELEKTRIKO TEISĖS**

14. Elektrikas turi teisę:

14.1. reikalauti, kad laiku aprūpintų darbui skirtomis priemonėmis, įrankiais;

14.2. reikalauti saugių darbo sąlygų;

14.3. neatlikti darbų, kurie prieštarauja darbų saugos, priešgaisrinės saugos, elektrosaugos bei higienos taisyklėms;

14.4. atostogauti teisės aktų nustatyta tvarka;

14.5. dalyvauti rengiamuose pasitarimuose organizaciniais ir kitais klausimais;

14.6. teikti seniūnui siūlymus dėl darbų atlikimo kokybės, darbo sąlygų gerinimo;

14.7. laiku gauti darbo užmokestį.

**IV SKYRIUS**

**ATSKAITOMYBĖ IR ATSAKOMYBĖ**

15. Elektrikas atsako už:

15.1. pareigų, numatytų pareiginiuose nuostatuose, tinkamą vykdymą;

15.2. darbų saugos, priešgaisrinės saugos instrukcijų, elektrosaugos reikalavimų darbe laikymąsi, vidaus darbo tvarkos taisyklių vykdymą.

16. Už savo pareigų netinkamą vykdymą elektrikas atsako vidaus darbo tvarkos taisyklių ir Lietuvos Respublikos įstatymų nustatyta tvarka.

17. Elektrikas tiesiogiai pavaldus seniūnui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo pareigos) (parašas) (vardas, pavardė)

\_\_\_\_\_\_\_\_\_\_\_\_\_

(data)